Osnovna škola Pavao Belas iz Brdovca, Ilije Gregorića 28, OIB 84055768255, koju zastupa Andrej Peklić, ravnatelj (u daljnjem tekstu: Kupac) s jedne strane i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_\_\_\_\_\_ kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Prodavatelj) s druge strane, zaključili su:

UGOVOR

o nabavi namirnica za školsku kuhinju

PREDMET UGOVORA

Članak 1.

Predmet ovog Ugovora je nabava i isporuka namirnica za školsku kuhinju – OSTALI PREHRAMBENI PROIZVODI za potrebe Kupca od 5.9.2022. do 30.6.2023., u svemu prema Prodavateljevoj ponudi i troškovniku koji je sastavni dio ovog Ugovora.

VRIJEDNOST UGOVORA

Članak 2.

Prodavatelj se obvezuje izvršiti nabavu i isporuku namirnica za školsku kuhinju sukladno troškovniku iz ponude koji se nalazi u prilogu ovog Ugovora.

Okvirna količina namirnica za kuhinju koja će se nabavljati određena je u Troškovniku.

Stvarna nabavljena količina robe na temelju sklopljenog ugovora može biti veća ili manja od okvirne količine.

U cijenu robe uračunati su svi troškovi (primjerice troškovi prijevoza, dostave i sl.)

Jedinična cijena namirnica za kuhinju nepromjenjiva je za vrijeme trajanja ugovora i podrazumijeva fco skladište kupca u Brdovcu.

TRAJANJE UGOVORA, ROK I NAČIN ISPORUKE

Članak 3.

Ugovor stupa na snagu, odnosno početak isporuke robe je 5. rujna 2022.

Robu koja je predmet ovog Ugovora Kupac naručuje pisanom narudžbom.

Isporuka će se vršiti sukcesivno na temelju narudžbe Kupca.

Ugovor se sklapa na određeno vrijeme do 30.6.2023.

Članak 4.

U slučaju nemogućnosti ispunjenja obveza u traženom roku iz članka 3. ovog Ugovora Prodavatelj je dužan bez odlaganja obavijestiti Kupca.

ROK I NAČIN PLAĆANJA

Članak 5.

Prodavatelj će račune sastavljati na osnovu stvarno isporučenih količina robe i potpisanih otpremnica.

Prodavatelj će za isporučenu robu ispostavljati račune po isporuci robe.

Plaćanje će se vršiti na temelju ispostavljenih računa, u roku od 30 dana od dana primitka prihvaćenog i neosporenog računa na protokol Kupca.

Plaćanje će se vršiti na žiro račun Prodavatelja.

Predujam i traženje sredstava osiguranja plaćanja isključeni su.

KONTROLA I PROVJERA PREDMETA NABAVE

Članak 6.

Prodavatelj se obvezuje Kupcu isporučiti artikle iz Troškovnika ponude bez nedostataka.

U slučaju postojanja nedostataka na isporučenim artiklima, Prodavatelj se obvezuje da će iste ukloniti na način da će artikle s nedostatkom zamijeniti novim.

Članak 7.

Kupac je dužan primljenu robu pregledati, te o vidljivim kvalitativnim i kvantitativnim nedostacima bez odlaganja obavijestiti prodavatelja.

Članak 8.

Prodavatelj imenuje kao svog predstavnika \_\_\_\_\_\_\_\_\_\_\_\_\_\_\_ koji će pratiti izvršenje ovog Ugovora.

Kupac imenuje kao svog predstavnika Snježanu Smrkulj, tajnicu, koja će pratiti izvršenje ovog ugovora.

RASKID UGOVORA

Članak 9.

Svaka ugovorna strana može raskinuti ovaj ugovor, time da se raskid ugovora ima dostaviti u pisanom obliku drugoj ugovornoj strani, i to 30 (trideset) dana prije namjeravanog raskida.

PRIJELAZNE I ZAVRŠNE ODREDBE

Članak 10.

Za izmjene ili dopune ovog Ugovora potrebna je suglasnost obiju ugovornih strana.

Za sve što nije izričito regulirano ovim Ugovorom primijenit će se Zakon o obveznim odnosima i drugi zakonski propisi.

Članak 11.

Ugovorne strane su suglasne da će sve eventualne sporove koji bi nastali u svezi s izvršenjem ovoga Ugovora pokušati riješiti sporazumno između ugovornih strana.

U slučaju da se nastali spor ne može riješiti sporazumno, ugovorne strane ugovaraju nadležnost stvarno nadležnog suda u Zagrebu.

Članak 12.

Ovaj Ugovor sastavljen je u 4 (četiri) jednakih primjeraka od kojih Kupac zadržava 2 (dva), i Prodavatelj 2 (dva) primjerka.

Brdovec, \_\_\_\_\_\_\_\_\_\_\_\_

Za Kupca: Za Prodavatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ravnatelj) (direktor)

KLASA: 406-03/22-01/

URBROJ: 238/03-129-22-